**Zápis z pracovného stretnutia k monografii Neplatená práca 29. 10. 2015**

1, Začiatok stretnutia k písaniu monografie otvorila prof. Uramová. Na začiatok odovzdala slovo Ľ. Kubišovej, ktorá odprezentovala svoj potenciálny prínos pre monografiu (v písomnej forme zaslala prof. Uramovej). Jej úvahy boli spojené s upriamením pozornosti na skúmanie sociálneho kapitálu, dobrovoľníctva, ako jednej činnosti neplatenej práce, sociálne podnikanie v miestnej samospráve (ako potenciálny priestor pre poskytovanie trhových substitútov). prof. Uramová v navrhovanej koncepcii p. Kubišovej vidí prínos vo viacerých aspektoch a zároveň odporučila tému VEGY príliš nerozširovať, ale sústrediť sa na výsledky, ktoré sa VEGOU do súčasnosti dosiahli. Myšlienky p. Kubišovej treba odkonzultovať aj s prof. Orviskou, kde sú prieniky témy najmä v časti dobrovoľníctva

2, V ďalšej časti stretnutia odprezentovala M. Považanová, presnejšiu predstavu o písaní prvej kapitoly monografie. Zdôvodnila svoj prístup a logickú postupnosť jednotlivých podkapitol, ktoré vytvoria teoretický základ pre ďalších riešiteľov, ktorí sa budú podieľať na písaní monografie. Z jej pohľadu je najnáročnejšie do teoretického konceptu v rámci ekonomickej teórie zadefinovať ekonomické a neekonomické prínosy neplatenej práce. V rámci jej prezentácie vznikla diskusia medzi riešiteľmi, ktorej vyústením bolo, že bude vhodné v tomto prípade „odcitovať“ významných svetových autorov (ekonómov) tak, aby sme podporili našu ideu, ktorá sa formovala 5 rokov.

3, prof. Uramová vyzvala riešiteľov, aby sa v blízkej budúcnosti zaoberali konkrétnymi súvislosťami, ktoré budú v rámci monografie písať, aby bolo možné do konca roka zostaviť koncepciu monografie tak, aby sa jej písanie mohlo od začiatku roka 2016 zahájiť.

Príloha: fotokópia (scan 2) „myšlienkovej mapy“ druhého stretnutia